TV7 JERUUSALEMMA UUDISED
Meie tänased teemad -
Osama Bin Ladeni poeg õhutab ründama USAd ja Iisraeli
Iisrael kardab ISISe infiltreerumist Siinailt
Politseid pussitanud palestiinlane hukkus püssitules
IDF valmistub võimalikuks sissetungiks Süüriasse
Iisraeli koolilastele pakutakse küberõpinguid
Leiti Koljati hiigelvärav
TV7 Jeruusalemma Uudistest - Shalom!
Israel Hayomi teatel avaldas terrorirühmitus al-Qaeda lindistuse,
kus rühmituse eksjuhi Osama bin Ladeni poeg
õhutab rünnakutele USA ja selle liitlaste vastu.
Lindistusel õhutab 23-aastane Hamza bin Laden al-Qaeda toetajaid
viima sõda Kabulist, Gazast ja Baghdadist
Washingtoni, Londonisse, Pariisi ja Tel Avivi.
Bin Laden õhutab ka üksikisikuid rünnakutele USAs ja Läänes
ning juudi-ameerika objektide vastu kogu maailmas.
Alates bin Ladeni surmast 2011. a Al-Qaedat juhtinud Ayman al-Zawahri
avaldas äsja lindistuse, kus ta lubab muuhulgas,
et al-Qaeda taotleb ustavalt šariaadi seaduse kehtestamist,
kuni see hõlmab kõiki moslemimaid.
Hetkel on al-Qaedale ülemaailmse džihadismi juhina
heitnud väljakutse Islamiriik ehk ISIS.
Ynet Newsi teatel valmistuvad Iisraeli Kaitsejõud
võimalikuks Süüriasse tungimiseks.
Armee hiljutise analüüsi järgi
on Iraan avanud Golanil uue Iisraeli-Vastase rinde.
Selle info põhjal on IDF juba kavandanud rünnakut Süüriasse.
Kahel viimasel nädalal piirkonnas toimunud õppused
on keskendunud peamiselt rünnakusõjale Süüria aladel
vastuseks Süüria piirilt saabuvale sõjategevusele,
nagu kümnete hambuni relvastatud terroristide infiltreerumine
kuhugi piiriasulasse.
Strateegiliste hinnangute järgi on suhteliselt rahulikul Golanil võimalik,
et mõni Assadi armee või rivaalitseva rühmituse
kitsikusse aetud, eksirännakuil džihaadirühmitus
püüab Iisraeli rünnata,
et juudiriiki üle piiri Süüria kodusõtta meelitada.
Israel Hayom kajastab hiljutist palestiinlaste terrorilainet Iisraelis.
Eelmiseks esmaspäevaks oli viimatine vahejuhtum
Iisraeli piiripolitsei pussitamine Samaarias.
Politseinik sai kergelt haavata ja Palestiina terrorist lasti maha.
Lisaks toimus Samaarias veel kaks pussitamisrünnakut,
kus said kergemalt viga kaks Iisraeli julgeolekutöötajat.
Üks ründajaist sai kergelt viga ja teine surmati.
Iisraeli peaminister Netanyahu tänas eelmisel pühapäeval
IDF-i ja piiripolitseid otsustava tegutsemise eest nädalavahetusel,
mil neutraliseeriti mitmeid terroriakte.
Netanyahu sõnul on Iisraelil terrorismi suhtes null-tolerants
ja Iisrael kahjustab kõiki, kes püüavad teda kahjustada.
Israel Hayomi teatel on Iisrael mures
ISISe võimalikust sissetungist Siinai poolsaarelt.
Üldjulgeolekuminister Erdan nõudis, et kõiki illegaalseid migrante,
kes on viimaseil nädalail Siinailt Iisraeli saabunud,
peetaks julgeolekuriskiks.
Julgeolekuametnike kõnelustel tekkis mure,
et osa Siinaist haldav ISIS võib värvata Iisraeli suunduvaid migrante,
kellest mõned saabuvad vaenuriikidest nagu Sudaan.
Erdani sõnul pole ebatõenäoline,
et ISIS või mõned teised Siinail tegutsevad terrorirühmitused
kasutavad ära immigrantide häda
ja sunnivad neid näiteks Iisraelis terroriakte sooritama
pantvangi võetud pereliikmete lunastamiseks.
Israel Today teatas Iisraeli õpilastele pakutavaist küberõpinguist.
Haridusministeeriumi ja IDF-i küberdivisjoni ühisalgatuse osana
võivad õpilased algaval kooliaastal valida küberõpingute suuna.
Uus programm käivitub septembris 20 gümnaasiumis kogu maal
ja ministeerium tahab programmi vähehaaval 32 koolini laiendada.
Kübersuuna valijad hakkavad õppima viit erinevat eriala:
info- ja kommunikatsioonitehnoloogiat,
teabe säilitamist, jagamist ja arendamist,
internetti ja sotsiaalmeediat,
informaatikat ja ITd ja võõrkeeli seoses küberkeskkonnaga.
Küberõpingutega püütakse õpilasi kurssi viia tehnikauuendustega,
digitaalinfo avastamis- ja analüüsimeetoditega
ning arvukate programmikeeltega.
Haridusministeerium otsustas samas laiendada ka küberkaitse õppekava,
mis käivitati 2012. a koos Iisraeli Kaitseministeeriumi küberdivisjoniga.
Israel Today teatel leidis Bar Ilani Ülikooli matkaseltskond
vilistite Gati linna kindlustusi ning hiiglasliku sissepääsuvärava.
Selles piibellikus linnas elas kunagi kuulus hiiglane Koljat,
kellele värava erandlik suurus ilmselt piisav oli.
Värav on üks suurimaid, mis Iisraelis kunagi leitud on.
Gat oli Iisraeli suurim linn 10. ja 9. sajandil eKr.
Linn asub Juuda mägede jalamil Kesk-Iisraelis
Jeruusalemma ja Ashkeloni vahel.
Linnast leitud mitmete hoonete seas oli piisavalt suur rauatootmistehas,
mis võis valmistada näiteks Goljati Piiblis mainitud relvi.
Linna vallutas ja hävitas Damaskuse kuningas Hazael
830. aastal eKr.
Gat on üks suurimaid künkaid või iidseid varemekõrgustikke Iisraelis
ja see on olnud peaaegu pidevalt asustatud
alates 5000. aastast eKr kuni tänapäevani.
Need olid meie tänased uudised. Shalom ja kohtumiseni!
Tõlge: Monika Jaaguri